
SØGER  LÆRDOM  VED  LÆSNING  OG  VED  TRO 


NUMMER    12 


15.  JUNI  1929 


78.  AARGANG 


PRÆSTEDØMMET  TABT  OG  GENGIVET. 

(Tale  over  Radio  i  Salt  Lake  City  den  29.  Maj  1929  af 
Joseph  Fielding  Smith  af  de  Tolvs  Raad.) 

Præsted  omme  er  guddommelig  Fuldmagt  givet  til  Menne- 
sket,, saa  de  kan  forrette  Evangeliets  Ordinancer.  Med  andre 
Ord  er  Præstedomme  en  Del  af  Guds  egen  Magt,  som  han 
giver  til  sine  udvalgte  Tjenere,  saa  de  kan  handle  i  hans  Navn 
i  Forkyndelsen  af  Evangeliet  og  Forrettelsen  af  dets  Ordi- 
nancer. Alle  saadanne  officielle  Handlinger,  der  er  udført  af 
disse  retmæssige  autoriserede  Tjenere,  er  anerkendt  af  Op- 
havet til  vor  Frelse. 

Spørgsmaalet  om  Præstedømme  eller  guddommelig  Fuld- 
magt er  meget  vigtigt,  da  det  angaar  ethvert  Menneskes 
Frelse.  Det  er  umuligt  for  et  Menneske  at  indkomme  i  Guds 
Rige  uden  at  efterkomme  Loven  i  dette  Rige.  Intet  Menneske 
har  Rettighed  til  at  paatage  sig  Fuldmagt  og  handle  uden  at 
være  ordineret  til  denne  Gerning.  At  gøre  det  er  en  uberettiget 
og  ulovlig  Handling. 

Adam  modtog  det  hellige  Præstedømme  og  blev  befalet  af 

Herren  at  lære  sine  Born  Evangeliets  Principer.  Endvidere 
blev  Adam  dobl  til  sine  Synders  Forladelse;  thi  de  samme 
Principer,  ved  hvilke  Mennesket  nu  frelses,  var  de  Principer, 
ved  hvilke  Mennesket  frelstes  i  Begyndelsen.  Ligesaa  mange, 
som  den  Gang  omvendte  sig  og  lod  sig  døbe,  modtog  den 
Helligaands  Gave  ved  Haandspaalæggelse.  Adam  forkyndte 
alt  dette  til  sine  Sonner  og  Døtre.  Som  Tiden  gik,  afveg  Men- 
neskene fra  Sandheden,  og  Præstedømmet  var  borttaget.  Alt 
Kød  blev  fordærvet,  og  Herren  sagde:  »Alt  Køds  Ende  er  kom- 
men for  mit  Ansigt,  thi  Jorden  er  fyldt  med  Vold.«  Saa 
sendtes  Syndfloden  til  Jorden  for  at  rense  den  fra  al  Ugude- 
lighed. Derefter  kaldte  Herren  Noah  og  hans  Sønner  til  at 
staa  som  Hovedet  for  den  menneskelige  Race.  Noah  modtog 
ogsaa  det  hellige  Præstedømme  og  lærte  sine  Børn  Evangeliet: 
Men  efter  nogle  faa  Hundred  Aars  Forløb  blev  Menneskene 
igen  fordærvede  og  nægtede  at  følge  deres  Forfædres  Lær- 
domme. Der  var  igen  et  Frafald.  Paa  dette  Tidspunkt  var  der 
en  Mand  i  Byen  Ur,  som  var  iblandt  de  faa,  der  forblev  tro- 
faste til  Herren,  og  som  søgte  efter  Retfærdighed.  Vi  har 
denne  Historie  med  hans  egne  Ord: 

»I  Kaldæernes  Land,  i  min  Faders  Hjem,  indsaa  jeg  Abraham, 
at  det  var  nødvendigt  for  mig  at  erholde  et  andet  Opholdssted.  Og 
da  jeg  kom  til  Kundskab  om,  at  jeg  kunde  opnaa  større  Lyksalig- 
hed, Fred  og  Hvile,  søgte  jeg  efter  Fædrenes  Velsignelser  samt  den 
Myndighed,  hvortil  jeg  skulde  ordineres  for  at  kunne  forvalte 
samme;  thi  da  jeg  selv  havde  beflittet  mig  paa  Retfærdighed  og 
ønskede  at  komme  i  Besiddelse  af  stor  Kundskab,  at  blive  en  større 
Efterfølger  af  Retfærdighed  og  besidde  mere  Kundskab,  at  blive  en 
Fader  til  mange  Nationer,  og  en  Fredsfyrste,  at  modtage  Under- 
visninger og  holde  Guds  Bud,  blev  jeg  en  retmæssig  Arving,  en  Høj- 
præst, besiddende  den  Myndighed,  som  Fædrene  havde.« 

Herren  besvarede  Abrahams  Bønner,  og  han  modtog  Præste- 
dømmet under  Hænderne  af  Melchisedek,  Konge  af  Salem,  og 
som  kaldes  Fredsfyrsten.  Melchisedek  var  en  stor  Højpræst, 
og  han  var  saa  trofast,  at  Kirken  i  hans  Dage  kaldte  Præste- 
dømmet efter  Guds  Søns  Orden  ved  hans  Navn  eller  det  mel- 
chisedekske  Præstedømme.  Mange  kristne  Lærere  har  været 

i  stor  Forlegenhed  paa  Grund  af  Henvisningerne  i  Hebræer- 
nes Bog  til  Melchisedek.  Bibelfortolkere  har  kløet  sig  i  Hove- 
det og  naaet  til  falske  Resultater  i  deres  Forsøg  paa  at  op- 
klare Mysteriet.  Det  var  ikke  Melchisedek,  der  var  uden  Fader 
og  uden  Moder  og  uden  Dages  Begyndelse  ellers  Livs  Ende, 
men  det  var  Præstedømmet,  han  holdt.  Den  rigtige  Læsning 
af  dette  Skriftsted  er  som  følger: 

»Thi  denne  Melchisedek  hlev  ordineret  en  Præst  efter  Guds  Søns 
Orden,  hvilken  Orden  er  uden  Fader,  uden  Moder,  uden  Slægt- 
register, og  har  hverken  Dages  Begyndelse,  ejheller  Livs  Ende.  Og 
alle  dem,  der  er  ordineret  til  dette  Præstedømme,  er  gjort  lig  Guds 
Søn,  blivende  en  Præst  evindeligen.« 

Paa  Grund  af  Abrahams  Trofasthed  lovede  Herren  at  gøre 
ham  —  gennem  hans  Sæd  —  til  en  stor  Nation  og  en  Velsig- 
nelse til  alle  Nationer  ned  igennem  Tiderne.  Siger  Herren: 

»Og  jeg  vil  velsigne  dem  formedelst  dit  Navn,  thi  saa  mange,  som 
annamme  dette  Evangelium,  skulle  kaldes  efter  dit  Navn;  og  de 
skulle  blive  regnede  blandt  din  Sæd  og  skulle  staa  op  og  velsigne 
dig  som  deres  Fader.« 

Ifølge  dette  Lofte  blev  Abrahams  Efterkommere  —  Israels 
Stammer  —  Herrens  udvalgte  Folk.  Herren  ærede  dem,  op- 
fedte dem,  vogtede  over  dem  med  en  jaloux  Omsorg,  indtil  de 
blev  en  stor  Nation  i  det  Land,  Herren  havde  givet  deres  For- 
fædre. Til  trods  for  hans  kærlige  Omsorg  og  de  Instruktioner 
og  Advarsler,  som  Folket  modtog  fra  Tid  til  anden  gennem 
deres  Profeter,  fejlede  de  i  at  fatte  Herrens  Godhed  og  forlod 
ham.  Paa  Grund  af  deres  Frafald  blev  de  drevet  ud  af  deres 
Land  og  tilsidst  adspredte  blandt  Nationerne.  Deres  Præste- 
dømme var  tabt,  og  de  var  overladt  til  et  aandeligt  Mørke. 

Da  Kristus  kom,  fandt  han  Israel  —  de  tiloversblevne  af 
Juda  —  i  Frafald  og  Ugudelighed.  Der  var  saa  at  sige  ikke  et 
Menneske,  der  havde  Tro  og  Forstaaelse  nok  til  at  dyrke  den 
sande  og  levende  Gud.  Vor  Herre  forsøgte  at  bringe  den 
ugudelige  jødiske  Nation  til  Omvendelse.  Han  tilbød  dem 
Evangeliets  Fylde  —  det  samme  Evangelium,  der  havde  været 

forkyndt  til  Adam,  til  Enok,  til  Noah  og  til  Abraham  —  de 
hojere  Principer,  der  havde  været  borttaget  med  Moses,  som 
efterlod  Israel  Loven  i  Stedet  som  en  Tugtemester  til  at  bringe 
dem  til  Kristus. 

Der  var  faa  blandt  Jøderne,  som  vilde  høre  Frelseren,  da 
han  kom.  Hans  mægtige  Arbejde,  hans  Ord  udtalt  med  Myn- 
dighed, hans  Mirakler,  alt  hvad  han  gjorde,  faldt  for  blinde 
Øjne,  døve  Øren  og  uforstaaende  Hjerter.  Herren  oprettede 
igen  sin  Kirke,  og  Evangeliet  blev  forkyndt  til  de  sagtmodige, 
de  undertrykte  og  fattige.  Han  gav  sin  Myndighed  til  de  yd- 
myge Fiskere  i  Gallilæa,  og  efter  sin  Opstandelse  sendte  han 
dem  ud  i  al  Verden  med  Frelsens  Budskab  til  al  Skabning. 

Som  Kirken  voksede  og  spredte  sig,  særlig  efter  Apostlenes 
Død,  indsneg  der  sig  falske  Lærdomme.  Hedenske  Filosofier 
blev  blandet  med  Sandheden,  og  Evangeliets  simple  og  lige- 
fremme Principer  og  Ceremonier,  der  var  saa  tydelige,  at  de 
ulærde  og  almindelige  Mennesker  kunde  fatte  dem,  blev  saa 
forandrede  og  blandet  med  Vildfarelser,  Mysterier  og  Prale- 
rier, som  intet  havde  med  Kristi  Lærdomme  at  gøre,  at  Folket 
blev  forvirrede  og  vildledte.  Falske  Lærere  opstod,  og  Præste- 
dømmet blev  igen  borttaget  fra  Mennesket  for  at  blive  gen- 
givet paa  et  bedre  og  mere  belejligt  Tidspunkt. 

Tidens  Ende  er  nu.  Præstedømmet  er  gengivet  for  aldrig 
mere  at  blive  borttaget  fra  Jorden,  men  at  vedblive,  indtil  alle 
Ting  er  bleven  fuldførte.  Paa  den  15.  Dag  i  Maj  1829  kom 
Johannes  den  Døber  som  et  opstandent  Væsen  til  Profeten 
Joseph  Smith  og  Oliver  Gowdery,  lagde  sine  Hænder  paa  de- 
res Hoveder  og  sagde: 

»I  Messiæ  Navn  meddeler  jeg  eder,  mine  Medtjenere,  det  aaronske 
Præstedømme,  som  indehaver  Nøglerne  til  Engles  Betjening  og  til 
Omvendelsens  Evangelium,  og  Daab  ved  Neddyppelse  til  Syndernes 
Eorladelse;  og  dette  skal  aldrig  igen  borttages  fra  Jorden,  førend 
Levis  Sønner  atter  frembære  et  Otter  for  Herren  i  Retfærdighed.« 

Kort  efter  dette  Besog  kom  Peter,  Jakob  og  Johannes,  de  tre 
ledende  Apostle  i  Kristi  Dage,  og  gav  disse  to  Mænd  det  mel- 


181 

chisedekske  Præstedømme.  I  April  1836  kom  der  til  dem  lige- 
ledes Elias,  som  overgav  til  dem  Nøglerne  til  Abrahams  Hus- 
holdning; Moses,  som  overgav  dem  Nøglerne  til  Israels  Ind- 
samling; og  Elias,  Profeten,  der  overgav  dem  Nøglerne  til 
den  beseglende  og  bindende  Magt  saaledes,  at  Fædrenes 
Hjerter  kunde  vendes  til  Børnene,  og  Børnenes  Hjerter  vendes 
til  deres  Fædre,  at  Jorden  ikke  skulde  slaas  med  Ban. 

Joseph  Smith  og  Oliver  Cowdery  vidner  til  Verden,  at  dette 
er  Tilfældet.  Her  har  vi  to  Vidner,  der  har  talt,  og  hver  især 
forblev  tro  til  sit  Vidnesbyrd.  Og  der  er  andre  Vidner.  David 
Whitmer,  Martin  Harris  og  Oliver  Cowdery  erklærer  til  Ver- 
den, at  en  Engel  kom  og  stod  for  dem  og  vidnede  til  dem  om 
disse  Ting,  og  at  de  havde  hørt  Rosten  fra  Gud  i  Himlen  be- 
vidne denne  Sandhed.  Sidney  Rigdon  med  Joseph  Smith  saa 
Gud  Faderen  og  hans  Son  Jesus  Kristus  i  et  himmelsk  Syn 
og  modtog  Aabenbaringen  fra  Herren  angaaende  Præstedøm- 
mets Gengivelse  og  Magt  saavel  som  Menneskets  Skæbne. 

Joseph  Smiths  og  hans  Medbrødres  Vidnesbyrd  er  den  mest 
vigtige  Ting  i  hele  Verden,  hvis  de  er  sande.  Derfor  er  det  en 
hellig  Pligt  for  ethvert  Menneske,  der  horer  deres  Ord,  at 
undersøge  og  overbevise  sig  selv,  at  veje  Beviserne  og  søge 
Herren  om  Kundskab.  Jeg  lover  ethvert  Menneske,  der  vil 
gøre  dette,  at  han  skal  kende  Sandheden;  og  hvis  han  ønsker 
at  vide  med  et  ydmygt  Hjerte,  skal  han  i  Troens  Aand  og  med 
et  fordomsfrit  Sind  erkende,  at  disse  Vidnere  erklærede  den 
evige  Sandhed,  som  de  modtog  den  fra  Herren.  —  Jeg  bevid- 
ner, at  disse  Udtalelser  er  sande,  og  at  Præstedømmet  er  ble- 
vet gengivet  fra  Himmelen,  og  at  Jesu  Kristi  Kirke  er  bleven 
genoprettet  paa  Jorden  som  et  Tilflugtssted  for  alle,  der  søger 
Herren  og  en  Plads  i  hans  herlige  Rige.  Maa  alle  lytte  til 
denne  Advarsel,  jeg  beder  ydmygt  i  Jesu  Kristi  Navn.  Amen. 


Ulykke  forfølger  Syndere;  men  den  Retfærdige  betales  med 
godt.  (Sal.  Ordsp.  13:  21). 

PRÆSIDENT  OG  SØSTER  WIDTSOE 
BESØGER  DANMARK. 

Torsdag  den  30.  Maj  1929  ankom  Dr.  John  A.  Widtsoe,  der 
for  nærværende  præsiderer  over  den  Europæiske  Mission,  til- 
ligemed sin  Hustru  Leah  D.  Widtsoe  og  Datter  Eudora  samt 
Sekretær  for  den  Europæiske  Mission,  Richard  Evans,  til  Ko- 
benhavn pr.  Automobil  fra  Tyskland  for  at  aflægge  et  offi- 
cielt Besøg  i  den  Danske  Mission.  Da  Hovedformaalet  med 
Besøget  var  at  gennemgaa  Planerne  for  Opførelsen  af  det  nye 
Hovedkvarter  i  Missionen  og  Kirkebygning  i  København,  som 
vilde  optage  meget  af  Tiden,  vilde  der  ingen  Anledning  være 
til  at  besøge  andre  Dele  af  Missionen.  Derfor  blev  alle  de  i 
den  Danske  Mission  virkende  Missionærer  indkaldt  til  Kø- 
benhavn til  en  Missionærkonference.  Otte  af  disse  Missionærer, 
nemlig  George  H.  Carlsen,  Max  R.  Christensen,  Seth  J.  Lar- 
sen, Paul  L.  Pehrson,  Grant  L.  Petersen,  Niels  J.  Andersen, 
James  C.  Ostegarr,  James  C.  Jensen,  skriftede  til  Fods  fra 
Fredericia  til  Kobenhavn  —  en  Strækning  paa  25  Mil,  samt 
holdt  flere  Friluftsmøder  i  de  forskellige  Byer,  som  de  pas- 
serede igennem. 

Præsident  og  Søster  Widtsoe  overværede  Kvindelig  Hjælpe- 
forenings Møde  Fredag  Aften,  hvor  en  stor  Forsamling  var 
tilstede.  Begge  talte  om  Kvindens  Stilling  i  Samfundet  og  Ar- 
bejdet indenfor  den  Kvindelige  Hjælpeforening. 

Til  Ære  for  de  fremragende  Gæster  var  den  store  Sal  om 
Søndagen  dekoreret  med  et  Væld  af  smukke  Blomster,  og 
Forhøjningen  drapperet  med  danske,  norske  og  amerikanske 
Flag.  Der  blev  afholdt  Søndagsskole  og  Fastemøde  som  sæd- 
vanlig, og  ved  begge  af  disse  havde  Præsident  og  Søster 
Widtsoe  Lejlighed  til  at  tale  baade  til  Søndagsskolebørnene 
og  Kirkens  Medlemmer. 

Til  Mødet  Søndag  Aften  var  der  udstedt  speciel  Indbydelse 
til  Venner  og  Bekendte,  og  da  Mødet  Kl.  7  præcis  tog  sin  Be- 
gyndelse, var  Salen  godt  fyldt,  og  Folk  vedblev  at  komme. 

Blandt  de  tilstedeværende  noteredes  bl.  a.  den  amerikanske 
Generalkonsul  North  Winship,  Vicekonsul  William  McKie, 
Kaptajn  I.  P.  Holst  fra  Det  Forenede  Dampskibsselskab,  Ar- 
kitekt Einar  Thuren,  som  har  faaet  overdraget  Hvervet  at  op- 
føre den  nye  Kirkebygning;  desuden  37  Missionærer  fra  Zion, 
hvoraf  4  fra  Sverige.  Første  Taler  var  Missionssekretær  Ri- 
chard Evans,  der  henledte  sine  Bemærkninger  til  Frugterne  af 
Mormonismen,  og  i  denne  Forbindelse  omtalte  Spejderbevæ- 
gelsen indenfor  Kirken,  der  var  anerkendt  af  Lederne  for 
Spejderbevægelsen  Verden  over  for  at  være  den  bedste  i  Ver- 
den. —  Næste  Taler  var  Søster  Leah  D.  Widtsoe,  der  omtalte 
den  fremragende  Stilling,  Kvinden  altid  havde  indtaget  inden- 
for Jesu  Kristi  Kirke  af  Sidste  Dages  Hellige,  og  det  store  Ar- 
bejde, disse  udførte,  særlig  indenfor  den  Kvindelige  Hjælpe- 
forenings Rammer.  Præs.  John  A.  Widtsoe  stod  derefter  frem 
og  holdt  en  meget  interessant  Tale.  Sagde,  at  »Mormonismen« 
er  Livets  Filosofi;  thi  den  besvarer  paa  en  tilfredsstillende 
Maade  de  Spørgsmaal,  der  er  mest  fremherskende  blandt  tæn- 
kende Mennesker,  nemlig:  Hvorfra  vi  kom,  hvorfor  vi  er  her, 
og  hvor  vi  gaar  hen,  naar  vi  forlader  denne  Jord.  Jeg  har 
studeret  ved  de  store  Universiteter  baade  her  i  Europa  og  i 
Amerika  og  mødt  mange  fremragende  Mænd  i  Verden;  men 
endnu  er  der  ingen,  der  kan  give  et  Svar  paa  Livets  Filosofi, 
der  har  tilfredsstillet  mig  mere,  end  hvad  »Mormonismen«  til- 
byder os;  thi  den  er  bygget  paa  Sandheder,  der  er  kommet  fra 
Himmelens  Gud.  Vi  er  hans  Born,  der  blev  sendt  her  paa 
denne  Jord  efter  at  have  udviklet  os  saa  langt,  vi  kunde  naa 
i  vor  Faders  Nærværelse.  Hensigten  med  vort  Ophold  paa 
Jorden  er  at  bruge  vor  Handlefrihed  til  at  fremme  vor  him- 
melske Faders  Villie  gennem  Lydighed  til  de  Principer,  han 
har  givet  os.  Hvis  vi  gør  dette,  vil  disse  Principer  fuldkom- 
mengøre os,  saa  at  vi  en  Gang  vil  have  det  Privilegium  at 
dvæle  i  vor  himmelske  Faders  Nærværelse  igen.  Bar  sit  Vid- 
nesbyrd om,  at  Gud  lever,  og  at  Jesus  Kristus  er  hans  Son  den 

enbaarne,  samt  at  Joseph  Smith  var  en  Profet,  kaldet  af  Gud 
til  at  genoprette  sin  Kirke  paa  Jorden.  —  Sidste  Taler  var 
Generalkonsul  North  Winship,  som  udtalte  sin  Paaskønnelse 
ved  at  være  tilstede  ved  dette  Møde  samt  sin  Glæde  over  at 
gøre  Bekendtskab  med  Dr.  Widtsoe  og  Hustru  og  alle  Mis- 
sionærerne, der  virker  i  Danmark.  Han  ønskede  at  være  en 
Ven  og  Støtte  til  disse  Missionærer,  som  han  respekterede, 
fordi  de  brugte  deres  Tid  til  at  virke  for  en  Sag,  som  de  følte 
var  retfærdig.  Ønskede  dem  Held  og  Lykke  i  Arbejdet.  —  Den 
ypperlige  Sang  udført  af  Koret  ved  dette  Møde  under  Ledelse 
af  Br.  Vald.  Jacobsen  og  med  Assistance  af  Hr.  Koncert- 
sanger  Max  Freuler  gjorde  et  godt  Indtryk  paa  den  store 
Forsamling. 

Hele  Mandagen  benyttedes  til  et  Missionærmøde,  hvor  ad- 
skillige Spørgsmaal  blev  besvaret  og  Instruktioner  givet  af 
Præsident  Widtsoe,  Søster  Widtsoe  og  Præsident  Joseph  L. 
Petersen. 

Sondag  Eftermiddag  efter  Fastemødet  blev  der  serveret 
Middag  til  Missionærerne,  udenbys  Søskende  samt  en  Del  Sø- 
skende fra  København,  der  havde  tegnet  sig  for  denne  Mid- 
dag. Middagen  var  tilberedt  og  serveret  af  »Bikubepigerne«  i 
Københavns  Gren.  Der  blev  ligeledes  serveret  Smørrebrød  til 
Missionærerne  Mandag  Eftermiddag. 

Præsident  og  Søster  Widtsoes  Besøg  var  en  Sukces.  Flere  af 
Bladene  i  København  sendte  Repræsentanter  for  Interviews, 
hvoraf  nogle  fremkom  i  Bladene  som  den  ledende  Begiven- 
hed. 

Med  Hensyn  til  Bygningsplanerne  blev  disse  meget  nøje 
gaaet  igennem,  og  endelig  Bestemmelse  taget  til  Bygninger- 
nes Udseende  og  Indretning.  Det  blev  ligeledes  bestemt,  at 
Omkostningerne  til  Kirkebygningens  Opførelse  ikke  maatte 
overskride  55.000  Dollars  (ca.  185.000  Kr.)  og  Missionens  Ho- 
vedkvarter 10.000  Dollars  (ca.  37.000  Kr.).  Alt  er  nu  i  Orden 
saaledes,  at  Bygningsarbejdet  kan  paabegyndes  straks. 

Præsident  og  Søster  Widtsoe  samt  Datter  og  Br.  Kvans  for- 
lod Kobenhavn  den  6.  Juni  for  at  aflægge  officielt  Besøg  i 
den  Norske  og  Svenske  Mission.  Vi  takker  dem  for  deres  be- 
hagelige Besog  her  og  ønsker  dem  Lykke  paa  Rejsen. 

Ph.  J. 


DEN  DANSKE  MISSION. 

NOTABELT  BESØG. 
Biskop  Casper  J.  Fetzer  fra  Jefferson  Ward,  Salt  Lake 
City,  aflagde  tilligemed  en  Søn  og  Datter  Missionskontoret  i 
Korsgade  11  et  behageligt  Besøg  i  Dagene  21. — 23.  Maj.  Br. 
Fetzer,  der  er  paa  Rejse  til  sit  Fødeland  Tyskland,  hvor  hans 
Søn  lige  har  udført  en  Mission,  benytter  samtidig  Lejlig- 
heden til  at  besøge  flere  af  de  europæiske  Lande.  Vi  ønsker 
dem  Lykke  paa  Rejsen. 

DØDSFALD. 
Efter  et  længere  Sygeleje  døde  Br.  Georg  Mørch,  Aalborg, 
den  21.  Maj  1929  og  blev  begravet  fra  Kommunehospitalets 
Kapel  i  Aalborg  under  Ledelse  af  Distriktspræsident  Ira  A. 
Christensen,  der  tilligemed  Missionær  Juel  L.  Andreasen  talte 
ved  Baaren.  Et  Væld  af  Blomster  og  Kranse"  prydede  Kisten, 
og  mange  fulgte  Br.  Mørch  til  hans  sidte  Hvilested,  hvor 
Graven  indviedes  af  Br.  Valdemar  Gerlach.  —  Br.  Morch  var 
født  i  Hjørring  den  18.  Marts  1873  og  blev  Medlem  af  Kirken 
1923.  Han  døde  som  et  trofast  Medlem. 

AFLØSNING. 
Ældsterne  Douglas  Thomsen  og  Peter  M.  Andersen  er 
hæderligt  afløst  med  Tak  og  Ære  for  vel  udført  Arbejde  i  den 
Danske  Mission.  Br.  Thomsen  og  Andersen  vil  efter  at  have 
besøgt  forskellige  Steder  i  Europa  rejse  hjem  over  South- 
ampton, England,  den  13.  Juni  med  S/S  »America«.  Vi  øn- 
sker dem  en  behagelig  Rejse,  og  at  Gud  vil  velsigne  dem  i 

Fremtiden.  Joseph  L.  Petersen, 

Missionspræsident. 

KØBENHAVNS  GREN. 

Københavns  Grens  Spejderkorps  havde  arrangeret  for  Ind- 
vielsen af  deres  Banner  Fredag  Aften  den  31.  Maj  i  Over- 
værelse af  nogle  faa  indbudte.  Lederen  af  Korpset,  Br.  Figat 
H.  Breum,  redegjorde  for  Formaalet  med  Spejderkorpset  og 
dets  Banner,  hvorefter  Præs.  John  A.  Widtsoe  slog  i  det  første 
Søm,  Præs,  Joseph  L.  Petersen  det  andet  og  Figat  H.  Breum 
det  tredie  Søm,  der  fastgjorde  Banneret  til  Stangen.  Derefter 
blev  de  tilstedeværende  inviteret  til  Chokolade  og  Kage. 
Banneret  var  skænket  Korpset  af  Br.  Valdemar  Jacobsen. 

Mandag  Aften  den  3.  Juni  gav  Søndagsskolen  en  Aften- 
underholdning paa  den  store  Sal  til  Fordel  for  Søndags- 
skolens Udflugt.  Et  storartet  Program  blev  udført  —  rigt  af- 
vekslende med  Sang,  Musik,  Opvisninger  og  Opførelse  af  en 
lille  Skitse.  Programmet  var  det  bedste,  der  i  lange  Tider  har 
været  udfort  i  Københavns  Gren.  Efter  Programmet  blev  der 
solgt  Forfriskninger  og  holdt  Auktion  over  forskellige  Gen- 
stande, der  var  skænket  Søndagsskolen  ved  denne  Lejlighed. 
Aftenen  sluttede  med  Dans  paa  den  lille  Sal.  —  Udflugten 
foretoges  Grundlovsdagen,  den  5.  Juni,  til  det  skønne  Char- 
lottenlund. Da  Vejret  var  ret  ustadigt  og  koldt,  var  Del- 
tagelsen ikke  stor;  men  dem,  der  deltog,  søgte  paa  bedste 
Maade  at  holde  Stemningen  oppe  ved  forskellige  Lege. 

Ph.  J. 


EN  KONGRESMANDS  OPFATTELSE 
AF  JOSEPH  SMITH. 

(Fra  Historical  Record.) 

I  Vinteren  1840  rejste  Profeten  Joseph  Smith  til  Washing- 
ton, D.  C,  for  at  ansøge  de  Forenede  Staters  Kongres  om  at 
rejse  Klage  fra  de  Hellige  mod  Folket  i  Missouri.  Medens  han 
var  i  Nationens  Hovedstad,  havde  han  flere  Lejligheder  til  at 
tale  offentligt. 

Om  Aftenen  af  den  5.  Februar  1840  talte  han  til  en  stor 
Forsamling.  Et  Medlem  af  Kongressen,  Mr.  M.  L.  Davis,  var 
tilstede.  I  et  Brev,  han  skrev  til  sin  Hustru  Dagen  efter,  giver 
han  sin  Opfattelse  af  Profeten  som  følger: 

»I  Aftes  gik  jeg  for  at  høre  den  meget  omtalte  Mormon 
»Joe  Smith«  forkynde  sine  Lærdomme.  Jeg  med  flere  andre 
onskede  at  forstaa  hans  Læresætninger,  som  forklaret  af  ham 
selv.  Han  er  ingen  lærd  Mand;  men  han  er  en  ligefrem,  sen- 
sibel, sindsstærk  Mand.  Alt,  han  siger,  er  sagt  paa  en  Maade, 
der  giver  Indtryk  af,  at  han  er  oprigtig.  Der  er  intet  let- 
sindigt, ingen  Fanatisme,  ingen  Trang  til  Ophøjelse  i  hans 
Opførsel.  Han  er  tilsyneladende  fra  40 — 45  Aar  gammel,  en 
Del  over  Middelhøjde,  og  hvad  I  Damer  vilde  kalde  en  meget 
godt  udseende  Mand.  Der  er  intet  mærkværdigt  ved  hans 
Klædedragt;  han  klæder  sig  som  en  jævn,  beskeden  Borger. 
Han  er  Farmer  af  Profession,  men  har  utvivlsomt  læst  meget. 
I  hele  hans  Tale,  der  optog  mere  end  to  Timer,  fremførte  han 
ingen  Opfattelse  eller  Tro,  der  i  mindste  Grad  var  beregnet 
paa  at  skade  Samfundets  Moral  eller  paa  nogen  Maade  for- 
nedre og  umenneskeliggøre  den  menneskelige  Race.  Der  var 
mange  af  hans  Forskrifter,  hvis  efterfulgt,  der  vilde  blødgøre 
Menneskets  Haardheder  mod  hverandre  og  vilde  gøre  dem 
til  mere  fornuftige  Væsener,  end  de  i  Almindelighed  er.  Der 
var  ingen  Voldsomhed,  Vrede  eller  Fordømmelse.  Hans  Re- 
ligion syntes  at  være  en  Religion  af  Sagtmodighed,  Ydmyg- 
hed og  mild  Overtalelse.  Gennem  hele  sin  Tale  udviste  han 
en  Følelse  af  Velvillighed  og  Overbærenhed.  Han  sagde,  at 
Mormonbibelen  var  kommen  direkte  fra  Himmelen.  Hvis  der 
var  en  saadan  paa  Jorden  som  en  Forfatter  til  den,  da  var 
han  (Smith)  dens  Forfatter;  men  Tanken,  han  onskede  at 
efterlade,  var,  at  han  havde  nedskrevet  den,  som  Gud  havde 
dikteret.  Jeg  har  forandret  min  Opfattelse  om  Mormonerne. 
De  er  et  forurettet  og  mishandlet  Folk.« 

ÆRBØDIGHED  FOR  GUDDOMMEN. 

(Juvenile  Instructor.) 

Ærbødighed  for  Guddommen  udspringer  fra  et  forstaaeligt 
og  kærligt  Hjerte.  Jesus  lærte  sine  Disciple  at  bede:  »Vor 
Fader,  du,  som  er  i  Himlen,  hellig  vorde  dit  Navn«. 

At  tage  Gud,  Faderens,  eller  hans  Søn  Jesu  Kristi  Navn 
forfængeligt  er  en  alvorlig  Synd.  Der  staar  skrevet:  »Du  skal 
ikke  tage  Herren  din  Guds  Navn  forfængeligen;  thi  Herren 
skal  ikke  lade  den  være  uskyldig,  som  tager  hans  Navn  for- 
fængeligen«. 

Bevidst  Uærbødighed  er  en  mørk  og  grim  Plet  paa  Sjælen. 
Det  underminerer  Karakteren  og  svækker  Troen  paa  et  op- 
højet og  helligt  Væsen.  Det  er  Aarsagen  til  megen  Sorg  og 
Utilfredshed. 

Den  sikreste  Maade  ikke  at  tage  Herrens  Navn  forfænge- 
lig er  at  bruge  det  i  hellig  Oprigtighed.  Naar  vi  er  vrede,  skuf- 
fede eller  stærkt  prøvet,  da  lad  os  ved  Bon  søge  vor  him- 
melske Faders  Bistand.  Lad  ingen  ubetænksomt  bespotte  hans 
Navn  for  at  give  Udtryk  for  en  eller  anden  Utilfredshed,  som 
de  menneskelige  Daarskaber  har  foraarsaget.  Dette  er  maaske 
til  Tider  vanskeligt  at  gøre,  men  »klog  Selvkontrol  er  Vis- 
dommens Rod«.  Og,  oh,  den  Lykke  at  kontrollere  og  over- 
vinde en  daarlig  Følelse. 


UTAH  ER  MED. 

Placeret  mellem  Staterne  Massachusetts,  New  Jersey  og 
Maine  og  endda  som  Nr.  2  i  Kvartetten  staar  Utah  som  en  af 
Lederne  i  Skole-Uddannelse  i  de  Forenede  Stater.  For  ti  Aar 
siden  vilde  Gennemsnitsantallet  af  Aar,  som  Børnene  gik  i 
Skole,  give  Republiken  en  Vurdering  som  en  Nation  af  6. 
Klasse.  I  de  sidste  ti  Aar  er  vi  gaaet  fremad  med  Hensyn  til 
Skoletidens  Længde,  saa  vi  nu  staar  som  en  Nation  af  7. 

Klasse.  Da  nogle  af  Staterne  endnu  er  saa  lave  som  4.  Klasse, 
og  Gennemsnittet  endnu  er  indenfor  de  almindelige  Skole- 
klasser, følger  det,  at  nogle  af  Staterne  maa  være  langt  over 
Gennemsnittet  af  7.  Klasse.  Iblandt  disse  er  Utah,  og  kun  den 
gamle  Stat  Massachusetts  er  foran  den. 

Ingen  stoltere  Berømmelse  kan  komme  til  nogen  Stat  end 
at  vinde  en  fremskudt  Plads  i  Skoleuddannelse.  Det  er  meget 
mere  værd  end  materiel  Rigdom,  og  dets  Omkostninger  for- 
trydes ikke  af  dem,  der  ser  hen  til  Fremtiden,  og  som  be- 
tænker den  menneskelige  Races  Fremgang  og  Velfærd.  For 
en  ung  Stat,  hvis  Grundvold  lagdes  under  Fattigdom  og  Nød, 
er  Utah  gaaet  fremad  med  Kæmpeskridt  og  har  opnaaet  en 
Berømmelse  paa  dette  Omraade,  der  beundres  af  Nationen,  og 
som  er  til  virkelig  Tilfredshed  for  hende  selv. 

Deseret  News. 


HVORFOR  INDIANERNE  ER  HEBRÆER. 

(Mrs,  Simons  »Ten  Tribes  of  Israel«,  Side  89—149.) 

1.  De  havde  Byer  for  Tilflugt,  Cholula  var  en  af  dem.  — 
2.  De  holdt  Fester,  hvor  der  blev  baaret  grønne  Trægrene 
(3.  Moseb.  23:  40).  —  3.  De  havde  deres  Keruber  over  Pagtens 
Ark.  —  4.  Deres  Templer  var  rige  paa  Ornamenter.  —  5.  Deres 
Præster  bar  Hovedbeklædninger  eller  Kroner  ligesom  Aaron. 

—  6.  De  havde  Brystplader  for  Højpræsterne.  —  7.  De  havde 
Fryndser  paa  deres  Kjortler.  —  8.  Ofrede  af  deres  Første- 
grøde.  —  9.  Havde  deres  Tvætninger  eller  Udflydende  Soer 
for  Præsterne.  —  10.  Bestænkede  deres  Hoveder  med  Støv  som 
Tegn  paa  Ydmygelse.  —  11.  Havde  Kendskab  til  Livets  Træ. 

—  12.  Kendte  til  den  hellige  Jomfru.  —  13.  Kaldte  deres 
Templer  Guds  Hus.  —  14.  Havde  periodisk  Faste  og  Bøn.  — 
15.  De  havde  deres  Takofre.  —  16.  De  troede  paa  Ofringer.  — 
17.  De  havde  Kendskab  til  Korset.  —  18.  De  sønderbrod  ikke 
Benene  paa  det,  der  ofredes  i  deres  Ofringer.  —  19.  De  byg- 

gede  Altre  af  tolv  Stene.  —  20.  De  troede  paa  Tvætninger  og 
Salvelse  med  Olie.  —  21.  De  overholdt  Loven  om  Renselse 
efter  Fødsel.  —  22.  Naar  en  Ægtemand  døde,  skulde  den 
ældste  Broder  gifte  Enken.  —  23.  De  troede  paa  Omskærelsen. 

—  24.  De  havde  Kendskab  til  1.  Mosebog.  —  25.  De  overholdt 
Loven  om  Spisning  af  særegent  Kod.  —  26.  De  fejrede  mange 
Festdage.  —  27.  De  nød  Sakramentet  og  kaldte  det  Guds  Kød. 

—  28.  De  troede  paa  Selvfornægtelse  og  Lidelser.  —  29.  De 
spiste  særskilte  Urter  og  Rødder  for  Renselse.  —  30.  De  dyr- 
kede en  Treenighed.  Indian  Legends,  Side  172. 


TIENDE  UDDANNER. 

(Præsiderende  Biskop  Sylvester  Q.  Cannon.) 

Tiende  er  et  Princip,  der  udvikler  Troen  paa  Gud.  Det  ud- 
vikler Aandelighed.  Det  ser  maaske  mærkeligt  ud  til  nogen, 
at  det  er  en  af  de  mest  fremtrædende  Maader,  vi  viser  vor 
virkelige  Tro  paa  Gud  og  hans  Værk;  thi  vi  viser  vor  Tro  i 
vore  Gerninger.  Vi  forstaar  det  Faktum,  at  vi  er  hans  Børn, 
at  vi  kun  er  her  for  en  Tid,  at  vi  kan  ikke  tage  noget  af  det 
Gods,  vi  besidder,  med  os  fra  Jorden.  Det  er  rigtigt,  at  vi 
skulde  bruge  de  Midler,  vi  har,  paa  den  mest  virkningsfulde 
Maade  til  vore  Medmenneskers  Velfærd  og  vort  eget  Gavn. 

Adlydelsen  af  Tiendeloven  udvikler  i  os  en  Trang  til  Øko- 
nomi og  Sparsommelighed  og  Omsorg  til  at  klare  vore  egne 
Affærer.  Det  hjælper  os  til  at  overkomme  Egenkærlighed  og 
til  at  blive  medgorlige  overfor  vore  Medmennesker.  Det  ud- 
vikler Ko-operationens  Aand  og  større  Tro  paa  Herren  og 
hans  Værk.  Og  dette  Land  vil  blive  Zion  for  os. 


Drager  ikke  ulige  Aag  med  vantro;  thi  hvad  Fællesskab  har 
Retfærdighed  med  Lovløshed?  eller  hvad  Samfund  har  Lys 
med  Mørke.  (II.  Kor.  6:   14). 

»Jeg  kan  tilgive,  men  ikke  glemme«,  er  kun  en  anden 
Maadie  at  sige  »Jeg  vil  ikke  tilgive«.  En  Tilgivelse  skulde 
være  som  en  annulleret  Veksel,  der  rives  i  Stykker  og  bræn- 
des, saa  den  aldrig  mere  kan  vises  for  Vedkommende. 

Beecher. 

Hver  Dag,  hver  Uge,  hver  Maaned,  hvert  Aar  er  en  ny 
Chance,  Gud  giver  dig.  En  ny  Chance,  et  nyt  Blad,  et  nyt 
Liv.  Dette  er  den  gyldne,  uforklarlige  Gave,  hver  ny  Dag 
tilbyder  dig.  Canon  Farrar. 


NADVERVERS  OG  KORLEKTIE 

for  Juli  1929. 
Nadververs: 

Igen  vi  staar  ved  Herrens  Bord 
Med  Jesus,  vor  Forløser  stor; 
I  Tro  paa  hans  Forsoningsdod, 
Der  ene  frelser  os  fra  Nød. 
Korlektie: 

Matt.  12:  50: 

Thi  enhver,  der  gør  min  Faders  Villie,  som  er  i  Him- 
lene, han  er  min  Broder  og  Søster  og  Moder. 

